Document ID: 32012D0059

SKLEP SVETA
z dne 24. januarja 2012
o imenovanju treh članov Evropskega svetovalnega organa za upravljanje statističnih podatkov
(2012/59/EU)
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Sklepa št. 235/2008/ES Evropskega Parlamenta in Sveta z dne 11. marca 2008 o ustanovitvi Evropskega svetovalnega organa za upravljanje statističnih podatkov (1) in zlasti člena 3 Sklepa,
ob upoštevanju mnenja Evropske komisije,
ob upoštevanju naslednjega:
(1)
Svet je dne 16. marca 2009 sprejel Sklep 2009/250/ES (2), s katerim so bili s 23. marcem 2009 imenovani trije člani Evropskega svetovalnega organa za upravljanje statističnih podatkov za obdobje treh let.
(2)
Zato bi bilo potrebno imenovati tri nove člane Evropskega svetovalnega organa za upravljanje statističnih podatkov, saj so prejšnji člani bili imenovani za obdobje, ki se je začelo 23. marca 2009 in se je izteklo.
(3)
V skladu s členom 3(2) Sklepa št. 235/2008/ES bodo novi člani izbrani med strokovnjaki z izjemnimi izkušnjami na področju statistike -
SPREJEL NASLEDNJI SKLEP:
Člen 1
Naslednje osebe so s 23. marcem 2012 imenovane za člane Evropskega svetovalnega organa za upravljanje statističnih podatkov, kjer za obdobje treh let zastopajo Svet:
g. Günter KOPSCH
ga. Pilar MARTÍN-GUZMÁN
g. Edvard OUTRATA.
Člen 2
Ta sklep začne veljati tretji dan po objavi v Uradnem listu Evropske unije.
V Bruslju, 24. januarja 2012

Labels: 15
19